*****

ΚΑΝΟΝΙΣΜΟΣ (ΕΟΚ) αριθ. 2270/90 ΤΗΣ ΕΠΙΤΡΟΠΗΣ

της 1ης Αυγούστου 1990

για τον καθορισμό των τιμών αγοράς και των ενισχύσεων καθώς και ορισμένων άλλων στοιχείων που εφαρμόζονται για την περίοδο εμπορίας 1990/91 στα μέτρα παρέμβασης στον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 35 παράγραφος 8, το άρθρο 36 παράγραφος 6, το άρθρο 38 παράγραφος 5, το άρθρο 41 παράγραφος 10, το άρθρο 42 παράγραφος 6, το άρθρο 44, το άρθρο 45 παράγραφος 9 και το άρθρο 46 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1326/90 του Συμβουλίου (3) καθόρισε τις τιμές προσανατολισμού στον τομέα του οίνου για την περίοδο εμπορίας 1990/91· ότι πρέπει, ως εκ τούτου, να καθοριστούν σε αυτήν τη βάση οι τιμές, οι ενισχύσεις και τα άλλα ποσά για διάφορα μέτρα παρέμβασης που θα θεσπισθούν γι' αυτήν την περίοδο εμπορίας·

ότι οι τιμές αγοράς των υποπροϊόντων της οινοποίησης και των οίνων που παραδίδονται στις διάφορες αποστάξεις καθορίζονται σύμφωνα με ένα ποσοστό της τιμής προσανατολισμού· ότι είναι αναγκαίο για τον οίνο που λαμβάνεται από σταφύλια τα οποία παράγονται στην Ισπανία να καθοριστεί η τιμή, λαμβανομένου υπόψη του επιπέδου των τιμών προσανατολισμού σε αυτό το κράτος μέλος·

ότι οι οινοπνευματοποιοί μπορούν, σύμφωνα με το άρθρο 35 παράγραφος 6 και το άρθρο 36 παράγραφος 4 του κανονισμού (ΕΟΚ) αριθ. 822/87, είτε να επωφεληθούν από ενίσχυση για το προς απόσταξη προϊόν είτε να παραδώσουν στον οργανισμό παρέμβασης το προϊόν που λαμβάνεται από την απόσταξη· ότι το ποσό της ενίσχυσης πρέπει να καθοριστεί με βάση τα κριτήρια που προβλέπονται στο άρθρο 16 του κανονισμού (ΕΟΚ) αριθ. 2046/89 του Συμβουλίου (4)· ότι, δεδομένου ότι η τιμή αγοράς που καθορίζεται για την Ισπανία είναι κατώτερη από την τιμή αγοράς που καθορίζεται για την Κοινότητα των Δέκα, πρέπει να προσαρμοσθεί αναλόγως το ποσό των ενισχύσεων σ' αυτό το κράτος μέλος·

ότι η τιμή του οίνου που αποστάζεται στο πλαίσιο των άρθρων 38, 41 και 42 του κανονισμού (ΕΟΚ) αριθ. 822/87 δεν επιτρέπει να διατεθούν κανονικά στο εμπόριο με τους όρους της αγοράς τα προϊόντα που λαμβάνονται από την απόσταξη· ότι είναι συνεπώς αναγκαίο να προβλεφθεί ενίσχυση, το ποσό της οποίας καθορίζεται με βάση τα κριτήρια που προβλέπονται στο άρθρο 8 του κανονισμού (ΕΟΚ) αριθ. 2046/89, λαμβανομένης επίσης υπόψη της παρούσας αβεβαιότητας των τιμών στην αγορά των προϊόντων της απόσταξης·

ότι ορισμένοι οίνοι που παραδίδονται σε μια από τις αποστάξεις μπορούν να μεταποιηθούν σε αλκοολωμένους οίνους· ότι θα πρέπει, κατά συνέπεια, να προσαρμοσθούν τα ποσά που εφαρμόζονται στις αποστάξεις σύμφωνα με τους κανόνες που προβλέπονται στο άρθρο 26 του κανονισμού (ΕΟΚ) αριθ. 2046/89·

ότι η πείρα που αποκτήθηκε κατά τις πωλήσεις με δημοπρασία των αλκοολών που κατέχονται από τους οργανισμούς παρεμβάσεως αποδεικνύει ότι η απόκλιση μεταξύ των τιμών που είναι δυνατόν να πραγματοποιηθούν για την ουδέτερη αλκοόλη και για την ακάθαρτη αλκοόλη δεν δικαιολογεί την ανάληψη του πρώτου τύπου αλκοόλης· ότι, εξάλλου, οι διαθέσιμες επί του παρόντος ποσότητες ουδέτερης αλκοόλης είναι επαρκείς για να ικανοποιήσουν, τουλάχιστον για μία περίοδο, την ενδεχόμενη ζήτηση του προϊόντος αυτού· ότι πρέπει, με τους όρους αυτούς, να προσφύγουμε στη δυνατότητα που προβλέπεται από τα άρθρα 35, 36 και 39 του κανονισμού (ΕΟΚ) αριθ. 822/87, περιορίζοντας την παράδοση στους οργανισμούς παρεμβάσεως της ουδέτερης αλκοόλης για την περίοδο 1990/91·

ότι το ποσό της ενίσχυσης για τη χρησιμοποίηση στην οινοποίηση συμπυκνωμένων γλευκών σταφυλιών και ανακαθαρισμένων συμπυκνωμένων γλευκών σταφυλιών, η οποία προβλέπεται στο άρθρο 45 παράγραφος 1 του κανονισμού (ΕΟΚ) αριθ. 822/87, πρέπει να καθοριστεί λαμβανομένης υπόψη της διαφοράς μεταξύ των δαπανών του εμπλουτισμού που λαμβάνεται από τα συμπυκνωμένα γλεύκη σταφυλιών, από τα ανακαθαρισμένα συμπυκνωμένα γλεύκη σταφυλιών και από τη ζαχαρόζη· ότι τα στοιχεία που έχει στη διάθεσή της η Επιτροπή οδηγούν στη διαφοροποίηση του ποσού της ενίσχυσης ανάλογα με το προϊόν που χρησιμοποιείται για τον εμπλουτισμό·

ότι το ποσό της ενίσχυσης για τη χρησιμοποίηση συμπυκνωμένων γλευκών σταφυλιών στις ζωοτροφές, η οποία προβλέπεται στο άρθρο 45 παράγραφος 4 του κανονισμού (ΕΟΚ) αριθ. 8287, δεν μπορεί να είναι μεγαλύτερο από το ποσό που χορηγείται στο πλαίσιο της απόσταξης η οποία προβλέπεται στο άρθρο 38 του εν λόγω κανονισμού· ότι, λαμβάνοντας υπόψη τα αποτελέσματα των πρώτων περιόδων εφαρμογής, πρέπει να θεσπιστεί το ποσό της ενίσχυσης σε αυτό το επίπεδο και να καθοριστεί η μέγιστη επιλέξιμη ποσότητα για την ενίσχυση στο ένα τρίτο της συνολικής ποσότητας που προβλέπεται για τις τρεις περιόδους εμπορίας·

ότι το άρθρο 46 παράγραφος 3 του κανονισμού (ΕΟΚ) αριθ. 822/87 προσδιόρισε τα κριτήρια καθορισμού των ποσών των ενισχύσεων που προβλέπονται στο εν λόγω άρθρο· ότι,

όσον αφορά την ενίσχυση για τη χρησιμοποίηση σταφυλιών, γλευκών σταφυλιών και συμπυκνωμένων γλευκών σταφυλιών με σκοπό την παρασκευή χυμού σταφυλιών, η παράγραφος 4 του ίδιου άρθρου ορίζει ότι ένα μέρος της ενίσχυσης προορίζεται για την οργάνωση διαφημιστικών εκστρατειών για την προώθηση της κατανάλωσης χυμών σταφυλιών και ότι, για το σκοπό αυτό, το ποσό της ενίσχυσης μπορεί να προσαυξάνεται· ότι, λαμβανομένων υπόψη των κριτηρίων που ισχύουν και της αναγκαιότητας χρηματοδότησης αυτών των διαφημιστικών εκστρατειών, πρέπει να καθοριστεί το ποσό της ενίσχυσης σε επίπεδο τέτοιο που να επιτρέπει την εξασφάλιση μέσων επαρκών για την αποτελεσματική προώθηση του προϊόντος· ότι στην Ισπανία το επίπεδο των αντίστοιχων τιμών είναι διαφορετικό απ' αυτό που διαπιστώθηκε στην Κοινότητα των Δέκα· ότι πρέπει, κατά συνέπεια, σύμφωνα με το άρθρο 128 της πράξης προσχώρησης, κατά τον καθορισμό του ποσού της ενίσχυσης που εφαρμόζεται στην Ισπανία, να ληφθούν υπόψη αυτές οι διαφορές ·

ότι η μείωση της τιμής αγοράς των οίνων που προβλέπεται στο άρθρο 44 του κανονισμού (ΕΟΚ) αριθ. 822/87 είναι συνάρτηση του μέσου όρου της αύξησης του φυσικού αλκοομετρικού τίτλου σε κάθε αμπελουργική περιοχή· ότι η πείρα δείχνει ότι η αύξηση αυτή αντιστοιχεί κατά μέσο όρο στο μισό της μέγιστης επιτρεπόμενης αύξησης· ότι η μείωση της τιμής αγοράς πρέπει, ως εκ τούτου, να αντιστοιχεί στο ποσοστό του προστιθέμενου αλκοομετρικού τίτλου σε σχέση με τον αλκοομετρικό τίτλο του κρασιού που παραδίδεται στην απόσταξη·

ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μείωσης των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και για τροποποίηση των τιμών και των ποσών που καθορίζονται σε Ecu για την περίοδο αυτή (1), καθόρισε τον κατάλογο των τιμών και των ποσών στα οποία εφαρμόζεται ο συντελεστής 1,001712, στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι με τον κανονισμό (ΕΟΚ) αριθ. 2269/90 (2) οι συντελεστές αυτοί εφαρμόζονται στις τιμές προσανατολισμού των επιτραπέζιων οίνων για την περίοδο εμπορίας 1990/91·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις τιμές αγοράς, τις ενισχύσεις καθώς και ορισμένα άλλα ποσά που εφαρμόζονται για την περίοδο 1990/91 στα μέτρα παρέμβασης στον αμπελοοινικό τομέα. Όσον αφορά τα μέτρα που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87, τα ποσά αυτά καθορίζονται με την επιφύλαξη μεταγενέστερης απόφασης για την ενεργοποίηση αυτών των μέτρων.

Άρθρο 2

Οι τιμές αγοράς των προϊόντων και των οίνων που παραδίδονται κατά τη διάρκεια της περιόδου 1990/91 στις υποχρεωτικές αποστάξεις που προβλέπονται στα άρθρα 35 και 36 του κανονισμού (ΕΟΚ) αριθ. 822/87 καθώς και, για τα ίδια αυτά προϊόντα:

- οι ενισχύσεις, στους οινοπνευματοποιούς,

- οι ενισχύσεις στους μεταποιητές αλκοολωμένου οίνου,

- οι τιμές αγοράς της αποκτηθείσας αλκοόλης που παραδίδεται σε έναν οργανισμό παρέμβασης,

- η συμμετοχή του Ευρωπαϊκού Γεωργικού Ταμείου Προσανατολισμού και Εγγυήσεων στην επιβάρυνση αυτής της αλκοόλης,

περιλαμβάνονται αντίστοιχα στα παραρτήματα Ι και ΙΙ.

Άρθρο 3

Οι τιμές αγοράς των οίνων που παραδίδονται κατά τη διάρκεια της περιόδου εμπορίας 1990/91 στις εθελοντικές αποστάξεις που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87 καθώς και, για τα ίδια αυτά προϊόντα:

- η ενίσχυση στους οινοπνευματοποιούς,

- η ενίσχυση στους μεταποιητές αλκοολωμένου οίνου,

περιλαμβάνονται αντίστοιχα στα παραρτήματα ΙΙΙ, IV και V.

Άρθρο 4

1. Κατά παρέκκλιση από το άρθρο 17 παράγραφος 4 του κανονισμού (ΕΟΚ) αριθ. 441/88 της Επιτροπής (3) και από το άρθρο 13 παράγραφος 3 του κανονισμού (ΕΟΚ) αριθ. 3105/88 της Επιτροπής (4), το αργότερο τρεις μήνες από την ημέρα παραδόσεως της αλκοόλης, ο οργανισμός παρέμβασης πληρώνει στον αποσταγματοποιό την τιμή που προβλέπεται για την ακάθαρτη αλκοόλη. Κατά τη διάρκεια των δύο μηνών από την προθεσμία που καθορίζεται για την παράδοση σε καθεμία από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 για την περίοδο εμπορίας 1990/91, ο οργανισμός παρέμβασης καταβάλλει στον αποσταγματοποιό συμπλήρωμα 0,11 Ecu ανά % vol και ανά hl ουδέτερης αλκοόλης που παραδίδεται. Το συμπλήρωμα καταβάλλεται για ποσότητα ουδέτερης αλκοόλης που δεν υπερβαίνει το 50 % της ολικής ποσότητας που παραδίδεται για καθεμία από τις αποστάξεις ακόμη και εάν το μέρος της ουδέτερης αλκοόλης είναι ανώτερο από το ποσοστό αυτό.

2. Ο αποσταγματοποιός δύναται να ζητήσει για τις ποσότητες ουδέτερης αλκοόλης που παραδίδονται την προκαταβολή του συμπληρώματος των 0,11 Ecu ανά % vol και ανά hl, υπό τον όρο ότι συνίσταται εγγύηση υπέρ του οργανισμού παρέμβασης. Η εγγύηση αυτή είναι ίση προς 14 Ecu ανά hl καθαρής αλκοόλης για την οποία ζητείται η προκαταβολή. Η προκαταβολή καταβάλλεται ταυτοχρόνως με την τιμή ακάθαρτης αλκοόλης. Η εγγύηση αποδεσμεύεται αποκλειστικά για ποσότητα ουδέτερης αλκοόλης που δεν υπερβαίνει το 50 % της ολικής ποσότητας που παραδίδεται για καθεμία από τις αποστάξεις. Για τις ποσότητες που υπερβαίνουν το ποσοστό η εγγύηση καταπίπτει.

Άρθρο 5

Οι ενισχύσεις για τη χρησιμοποίηση στη διάρκεια της περιόδου 1990/91 συμπυκνωμένων γλευκών σταφυλιών και ανακαθαρισμένων συμπυκνωμένων γλευκών σταφυλιών οι οποίες προβλέπονται στο άρθρο 45 παράγραφος 1, στο άρθρο 45 παράγραφοι 1 και 4 και στο άρθρο 46 παράγραφος 1 πρώτο εδάφιο του κανονισμού (ΕΟΚ) αριθ. 822/87 περιλαμβάνονται αντίστοιχα στα παραρτήματα VI, VII, VIII και ΙΧ.

Άρθρο 6

Η μέγιστη ποσότητα συμπυκνωμένων γλευκών σταφυλιών η οποία μπορεί να αποτελέσει αντικείμενο της ενίσχυσης η οποία προβλέπεται στο άρθρο 45 παράγραφος 4 του κανονισμού (ΕΟΚ) αριθ. 822/87 καθορίζεται, για την περίοδο εμπορίας 1990/91, σε 100 000 εκατόλιτρα.

Άρθρο 7

Τα ποσά της μείωσης που προβλέπονται στο άρθρο 44 του κανονισμού (ΕΟΚ) αριθ. 822/87 τα οποία εφαρμόζονται στις τιμές αγοράς του αλκοολωμένου οίνου κατά τη διάρκεια της περιόδου 1990/91 σε μια από τις αποστάξεις που προβλέπονται στα άρθρα 36, 38, 39, 41 ή 42 του εν λόγω κανονισμού καθώς και, για αυτούς τους ίδιους οίνους:

- η ενίσχυση του οινοπνευματοποιού,

- η τιμή αγοράς της κτηθείσας αλκοόλης που παραδίδεται σ' έναν οργανισμό παρέμβασης,

- η συμμετοχή του Ευρωπαϊκού Γεωργικού Ταμείου Προσανατολισμού και Εγγυήσεων στην επιβάρυνση αυτής της αλκοόλης,

περιλαμβάνονται στο παράρτημα Χ.

Άρθρο 8

Τα ποσά που εφαρμόζονται στα προϊόντα που προέρχονται από σταφύλια που συγκομίζονται στην Ισπανία είναι εκείνα που εμφαίνονται στη στήλη «Ισπανία» των διαφόρων παραρτημάτων.

Άρθρο 9

Ο παρών κανονισμός αρχίζει να ισχύει την 1η Σεπτεμβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Αυγούστου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 132 της 23. 5. 1990, σ. 19.

(3) ΕΕ αριθ. L 132 της 23. 5. 1990, σ. 22.

(4) ΕΕ αριθ. L 202 της 14. 7. 1989, σ. 14.

(1) ΕΕ αριθ. L 83 της 30. 3. 1990, σ. 102.

(2) Βλέπε σελίδα 33 της παρούσας Επίσημης Εφημερίδας.

(3) ΕΕ αριθ. L 45 της 18. 2. 1988, σ. 15.

(4) ΕΕ αριθ. L 277 της 8. 10. 1988, σ. 21.

ΠΑΡΑΡΤΗΜΑ Ι

ΑΠΟΣΤΑΞΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 35 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // 1. Τιμή αγοράς που θα πληρωθεί από τον αποσταγματοποιό στον παραγωγό // 0,83 // 0,73 // 2. Ενισχύσεις: // // // α) Για την απόσταξη: // // // 1. Ουδέτερη αλκοόλη: // // // - Κατ' αποκοπή // 0,49 // 0,39 // - Στεμφύλων σταφυλιών // 0,63 // 0,53 // - Οίνου και οινολασπών // 0,35 // 0,25 // 2. Αποστάγματα στεμφύλων σταφυλιών // 0,26 // 0,16 // 3. Αποστάγματα οίνου // 0,24 // 0,14 // 4. Ακάθαρτη αλκοόλη: // // // - Κατ' αποκοπή // 0,38 // 0,28 // - Στεμφύλων σταφυλιών // 0,52 // 0,42 // - Οίνου και οινολασπών // 0,24 // 0,14 // β) Για την παρασκευή αλκοολωμένου οίνου // 0,23 // 0,13 // 3. Τιμή ουδέτερης αλκοόλης που έχει παραδοθεί: (1) // // // - Κατ' αποκοπή // 1,45 // 1,35 // - Αλκοόλη στεμφύλων σταφυλιών // 1,59 // 1,49 // - Αλκοόλη οίνου και οινολασπών // 1,31 // 1,21 // 4. Τιμή της ακάθαρτης αλκοόλης που θα παραδοθεί: (1) // // // - Κατ' αποκοπή // 1,34 // 1,24 // - Αλκοόλη στεμφύλων σταφυλιών // 1,48 // 1,38 // - Αλκοόλη οίνου και οινολασπών // 1,20 // 1,10 // 5. Συμμετοχή του ΕΓΤΠΕ για την αλκοόλη (2) // 0,49 // 0,39 // // //

(1) Εάν ο αποσταγματοποιός έχει επωφεληθεί της ενισχύσεως που αναφέρεται στο σημείο 2, οι τιμές αυτές μειώνονται κατά ποσό ίσο με το ποσό της ενισχύσεως (άρθρο 18 παράγραφος 2 τρίτο εδάφιο του κανονισμού (ΕΟΚ) αριθ. 2046/89).

(2) Για τις ποσότητες αλκοόλης που παραδίδονται στον οργανισμό παρεμβάσεως για τις οποίες έχει καταβληθεί μία ενίσχυση στον αποσταγματοποιό, η συμμετοχή αυτή μειώνεται κατά το ποσό της ενισχύσεως που καταβλήθηκε κατ' αποκοπή.

ΠΑΡΑΡΤΗΜΑ ΙΙ

ΑΠΟΣΤΑΞΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 36 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // 1. Τιμή αγοράς που θα πληρωθεί από τον αποσταγματοποιό στον παραγωγό // 1,12 // 0,98 // 2. Ενισχύσεις: // // // α) Για την απόσταξη: // // // 1. Ουδέτερη αλκοόλη // 0,65 // 0,50 // 2. Αποστάγματα οίνου και ακάθαρτη αλκοόλη // 0,54 // 0,39 // β) Για την παρασκευή αλκοολωμένου οίνου // 0,52 // 0,38 // 3. Τιμή ουδέτερης αλκοόλης που έχει παραδοθεί (1) // 1,61 // 1,46 // 4. Τιμή της ακάθαρτης αλκοόλης που έχει παραδοθεί (1) // 1,50 // 1,35 // 5. Συμμετοχή του ΕΓΤΠΕ για την αλκοόλη (2) // 0,65 // 0,50 // // //

(1) Εάν ο αποσταγματοποιός έχει επωφεληθεί της ενισχύσεως που αναφέρεται στο σημείο 2, οι τιμές αυτές μειώνονται κατά ποσό ίσο με το ποσό της ενισχύσεως (άρθρο 18 παράγραφος 2 τρίτο εδάφιο του κανονισμού (ΕΟΚ) αριθ. 2046/89).

(2) Για τις ποσότητες αλκοόλης που παραδίδονται στον οργανισμό παρεμβάσεως για τις οποίες έχει καταβληθεί μία ενίσχυση στον αποσταγματοποιό, η συμμετοχή αυτή μειώνεται κατά το ποσό της ενισχύσεως που καταβλήθηκε κατ' αποκοπή.

ΠΑΡΑΡΤΗΜΑ ΙΙΙ

ΑΠΟΣΤΑΞΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 38 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // 1. Τιμή αγοράς που θα πληρωθεί από τον αποσταγματοποιό

στον παραγωγό // // // - Τύπος Α Ι - R Ι και R ΙΙ (1) // 2,09 // 1,83 // - Τύπος Α ΙΙ // 4,52 // 3,94 // - Τύπος Α ΙΙΙ // 5,16 // 4,50 // - Τύπος R ΙΙΙ // 3,23 // 2,81 // 2. Ενισχύσεις: // // // α) Για την απόσταξη: // // // 1. Ουδέτερη αλκοόλη: // // // - Τύπος Α Ι - R Ι και R ΙΙ // 1,59 // 1,33 // - Τύπος Α ΙΙ // 4,06 // 3,47 // - Τύπος Α ΙΙΙ // 4,71 // 4,04 // - Τύπος R ΙΙΙ // 2,75 // 2,32 // 2. Αποστάγματα οίνου και ακάθαρτη αλκοόλη: // // // - Τύπος Α Ι - R Ι και R ΙΙ // 1,48 // 1,22 // - Τύπος Α ΙΙ // 3,95 // 3,36 // - Τύπος Α ΙΙΙ // 4,60 // 3,93 // - Τύπος R ΙΙΙ // 2,64 // 2,21 // β) Για την παρασκευή αλκοολωμένου οίνου: // // // - Τύπος Α Ι - R Ι και R ΙΙ // 1,45 // 1,19 // - Τύπος Α ΙΙ // 3,88 // 3,30 // - Τύπος Α ΙΙΙ // 4,52 // 3,86 // - Τύπος R ΙΙΙ // 2,59 // 2,17 // // //

(1) Συν επιτραπέζιοι οίνοι σε στενή οικονομική σχέση με αυτούς τους τύπους επιτραπέζιου οίνου ή οίνοι κατάλληλοι να δώσουν επιτραπέζιο οίνο.

ΠΑΡΑΡΤΗΜΑ ΙV

ΑΠΟΣΤΑΞΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 41 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // 1. Τιμή αγοράς που θα πληρωθεί από τον αποσταγματοποιό στον παραγωγό // // // - Τύπος Α Ι - R Ι και R ΙΙ (1) // 2,63 // 2,30 // - Τύπος Α ΙΙ // 5,70 // 4,97 // - Τύπος Α ΙΙΙ // 6,51 // 5,67 // - Τύπος R ΙΙΙ // 4,08 // 3,55 // 2. Ενισχύσεις: // // // α) Για την απόσταξη: // // // 1. Ουδέτερη αλκοόλη: // // // - Τύπος Α Ι - R Ι και R ΙΙ // 2,14 // 1,80 // - Τύπος Α ΙΙ // 5,26 // 4,51 // - Τύπος Α ΙΙΙ // 6,08 // 5,23 // - Τύπος R ΙΙΙ // 3,61 // 3,07 // 2. Αποστάγματα οίνου και ακάθαρτη αλκοόλη: // // // - Τύπος Α Ι - R Ι και R ΙΙ // 2,03 // 1,69 // - Τύπος Α ΙΙ // 5,15 // 4,40 // - Τύπος Α ΙΙΙ // 5,97 // 5,12 // - Τύπος R ΙΙΙ // 3,50 // 2,96 // β) Για την παρασκευή αλκοολωμένου οίνου: // // // - Τύπος Α Ι - R Ι και R ΙΙ // 1,99 // 1,66 // - Τύπος Α ΙΙ // 5,06 // 4,33 // - Τύπος Α ΙΙΙ // 5,87 // 5,03 // - Τύπος R ΙΙΙ // 3,44 // 2,91 // // //

(1) Συν επιτραπέζιοι οίνοι σε στενή οικονομική σχέση με αυτούς τους τύπους επιτραπέζιου οίνου ή οίνοι κατάλληλοι να δώσουν επιτραπέζιο οίνο.

ΠΑΡΑΡΤΗΜΑ V

ΑΠΟΣΤΑΞΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 42 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // 1. Τιμή αγοράς που θα πληρωθεί από τον αποσταγματοποιό στον παραγωγό // // // - Τύπος Α Ι - R Ι και R ΙΙ (1) // 2,85 // 2,25 // - Τύπος Α ΙΙ // 6,26 // 4,95 // 2. Ενισχύσεις: // // // α) Για την απόσταξη: // // // 1. Ουδέτερη αλκοόλη: // // // - Τύπος Α Ι - R Ι και R ΙΙ // 2,36 // 1,75 // - Τύπος Α ΙΙ // 5,82 // 4,49 // 2. Αποστάγματα οίνου και ακάθαρτη αλκοόλη: // // // - Τύπος Α Ι - R Ι και R ΙΙ // 2,25 // 1,64 // - Τύπος Α ΙΙ // 5,71 // 4,38 // β) Για την παρασκευή αλκοολωμένου οίνου: // // // - Τύπος Α Ι - R Ι και R ΙΙ // 2,21 // 1,61 // - Τύπος Α ΙΙ // 5,62 // 4,31 // // //

(1) Συν επιτραπέζιοι οίνοι σε στενή οικονομική σχέση με αυτούς τους τύπους επιτραπέζιου οίνου ή οίνοι κατάλληλοι να δώσουν επιτραπέζιο οίνο.

ΠΑΡΑΡΤΗΜΑ VI

ΕΝΙΣΧΥΣΗ ΓΙΑ ΤΗ ΧΡΗΣΙΜΟΠΟΙΗΣΗ ΣΤΗΝ ΟΙΝΟΠΟΙΗΣΗ ΣΥΜΠΥΚΝΩΜΕΝΟΥ ΓΛΕΥΚΟΥΣ ΣΤΑΦΥΛΙΩΝ ΚΑΙ ΑΝΑΚΑΘΑΡΙΣΜΕΝΟΥ ΣΥΜΠΥΚΝΩΜΕΝΟΥ ΓΛΕΥΚΟΥΣ ΣΤΑΦΥΛΙΩΝ [ΑΡΘΡΟ 45 ΠΑΡΑΓΡΑΦΟΣ 1 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87]

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // Ποσό της ενίσχυσης: // // // α) Συμπυκνωμένο γλεύκος σταφυλιών: // // // - Αμπελουργικές περιοχές Γ ΙΙΙ α) και Γ ΙΙΙ β) // 1,52 // 1,22 // - Άλλες // 1,32 // 1,22 // β) Ανακαθαρισμένο συμπυκνωμένο γλεύκος σταφυλιών: // // // - Αμπελουργικές περιοχές Γ ΙΙΙ α) και Γ ΙΙΙ β) // 1,98 // 1,68 // - Άλλες, αν η παραγωγή άρχισε πριν από τις 30 Ιουνίου 1982 (ΕΟΚ 10) ή πριν από την 1η Ιανουαρίου 1986 (Ισπανία) // 1,98 // 1,68 // - Άλλες // 1,78 // 1,48 // // //

ΠΑΡΑΡΤΗΜΑ VII

ΕΝΙΣΧΥΣΗ ΓΙΑ ΤΗ ΧΡΗΣΙΜΟΠΟΙΗΣΗ ΓΛΕΥΚΟΥΣ ΣΤΑΦΥΛΙΩΝ ΚΑΙ ΣΥΜΠΥΚΝΩΜΕΝΟΥ ΓΛΕΥΚΟΥΣ ΣΤΑΦΥΛΙΩΝ ΓΙΑ ΤΗΝ ΠΑΡΑΣΚΕΥΗ ΟΡΙΣΜΕΝΩΝ ΠΡΟΪΟΝΤΩΝ ΣΤΟ ΗΝΩΜΕΝΟ ΒΑΣΙΛΕΙΟ ΚΑΙ ΤΗΝ ΙΡΛΑΝΔΙΑ [ΑΡΘΡΟ 46 ΠΑΡΑΓΡΑΦΟΣ 1 ΔΕΥΤΕΡΗ ΚΑΙ ΤΡΙΤΗ ΠΕΡΙΠΤΩΣΗ ΤΟΥ ΚΑΝΟΝΙΣΜΟΥ (ΕΟΚ) αριθ. 822/87]

ΠΕΡΙΟΔΟΣ 1990/91

(σε Ecu/kg)

1.2.3 // // // // // ΕΟΚ 10 // Ισπανία // // // // Κατ' αποκοπήν ποσό της ενίσχυσης: // // // 1. Προϊόντα που αναφέρονται στο άρθρο 46 παράγραφος 1 δεύτερη περίπτωση του κανονισμού (ΕΟΚ) αριθ. 822/87 // 0,20 // 0,12 // 2. Προϊόντα που αναφέρονται στο άρθρο 46 παράγραφος 1 τρίτη περίπτωση του κανονισμού (ΕΟΚ) αριθ. 822/87 // 0,26 // 0,12 // // //

ΠΑΡΑΡΤΗΜΑ VΙΙΙ

ΕΝΙΣΧΥΣΗ ΓΙΑ ΤΗ ΧΡΗΣΙΜΟΠΟΙΗΣΗ ΣΥΜΠΥΚΝΩΜΕΝΟΥ ΓΛΕΥΚΟΥΣ ΣΤΑΦΥΛΙΩΝ ΣΤΙΣ ΖΩΟΤΡΟΦΕΣ [ΑΡΘΡΟ 45 ΠΑΡΑΓΡΑΦΟΣ 4 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87]

ΠΕΡΙΟΔΟΣ 1990/91

(σε Ecu/% vol/hl)

1.2.3 // // // // // ΕΟΚ 10 // Ισπανία // // // // Ποσό της ενίσχυσης // 1,59 // 1,33 // // //

ΠΑΡΑΡΤΗΜΑ ΙΧ

ΕΝΙΣΧΥΣΗ ΓΙΑ ΤΗ ΧΡΗΣΙΜΟΠΟΙΗΣΗ ΣΤΑΦΥΛΙΩΝ, ΓΛΕΥΚΟΥΣ ΣΤΑΦΥΛΙΩΝ ΚΑΙ ΣΥΜΠΥΚΝΩΜΕΝΟΥ ΓΛΕΥΚΟΥΣ ΣΤΑΦΥΛΙΩΝ ΓΙΑ ΤΗΝ ΠΑΡΑΣΚΕΥΗ ΧΥΜΟΥ ΣΤΑΦΥΛΙΩΝ [ΑΡΘΡΟ 46 ΠΑΡΑΓΡΑΦΟΣ 1 ΠΡΩΤΗ ΠΕΡΙΠΤΩΣΗ ΤΟΥ ΚΑΝΟΝΙΣΜΟΥ (ΕΟΚ) αριθ. 822/87]

ΠΕΡΙΟΔΟΣ 1990/91

(σε Ecu)

1.2.3 // // // // // ΕΟΚ 10 // Ισπανία // // // // Κατ' αποκοπή ποσό της ενίσχυσης: // // // α) σταφύλια (ανά δεκάτονο) // 6,39 // 6,39 // β) γλεύκος σταφυλιών (ανά hl) // 7,99 // 7,99 // γ) συμπυκνωμένο γλεύκος σταφυλιών (ανά hl) // 27,95 // 27,95 // Ποσοστό του ποσού ενίσχυσης που λαμβάνεται υπόψη για

τη χρηματοδότηση της διαφημιστικής εκστρατείας // 35 // 35 // // //

ΠΑΡΑΡΤΗΜΑ Χ

ΜΕΙΩΣΗ ΤΗΣ ΤΙΜΗΣ ΑΓΟΡΑΣ ΤΩΝ ΟΙΝΩΝ Η ΟΠΟΙΑ ΠΡΟΒΛΕΠΕΤΑΙ ΣΤΟ ΑΡΘΡΟ 44 ΤΟΥ ΚΑΝΟΝΙΣΜΟΥ (ΕΟΚ) αριθ. 822/87

ΠΕΡΙΟΔΟΣ 1990/91

(σε Ecu/% vol/hl)

1.2.3,4 // // // // Περιοχή Α // Περιοχή Β // Περιοχή Γ

// 1.2.3.4 // // // Ισπανικό τμήμα // Άλλα τμήματα // // // // // 0,30 // 0,25 // 0,12 // 0,15 // // // //